EkBass/fiwiki-20250220-pages-articles huggingface dataset:
Rod Strachan

Rodney "Rod" Strachan () on entinen yhdysvaltalainen uimari ja olympiavoittaja. Hän voitti vuoden 1976 kesäolympialaisissa Montréalissa olympiakultaa 400 metrin sekauinnista. Strachan ui Yhdysvaltain olympiakarsinnoissa 1976 maansa ennätyksen, ja itse olympialaisissa paranteli ennätystään uusiin maailmanennätyslukemiin 4.23,68. Strachanin ennätys säilyi voimassa elokuuhun 1978 asti, jolloin hänen maanmiehensä Jesse Vassallo rikkoi sen. Strachan voitti urallaan myös MM-hopeaa 400 metrin sekauinnissa Belgradista 1973. Seuratasolla Strachan edusti Fullerton Area Swim Clubia. Hän on 183 senttimetriä pitkä ja painoi aktiiviurallaan 77 kilogrammaa. Nykyisin Strachan toimii lääkärinä. == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1955 syntyneet Luokka:Elävät henkilöt
Mansour Hobeika

Mansour Hobeika (20. joulukuuta 1941 Hadeth-Baalbek – 28. lokakuuta 2014) oli libanonilainen maroniitteihin kuulunut katolinen piispa. Hänet vihittiin papiksi 9. kesäkuuta 1968 ja nimitettiin Zahlehin piispaksi 12. syyskuuta 2002. Piispaksi vihkiminen seurasi 26. lokakuuta. Pääkonsekraattorina toimi Nasrallah Pierre Sfeir, jota avustivat Roland Aboujaoudé ja Chucrallah Harb.Catholic-Hierarchy.org: Bishop Mansour Hobeika == Lähteet == Luokka:Libanonilaiset papit Luokka:Katoliset piispat Luokka:Vuonna 1941 syntyneet Luokka:Vuonna 2014 kuolleet
Youssef Anis Abi-Aad

Youssef Anis Abi-Aad (12. tammikuuta 1940 – 6. toukokuuta 2017) oli maroniitteihin kuulunut syyrialainen katolinen arkkipiispa. Hänet vihittiin Istituto del Pradon papiksi 18. kesäkuuta 1966 ja nimitettiin Alepin arkkipiispaksi 7. kesäkuuta 1997. Piispaksi vihkiminen seurasi 1. marraskuuta. Pääkonsekraattorina toimi Nasrallah Pierre Sfeir, jota avustivat Béchara Boutros Raï ja Paul Youssef Matar.Catholic-Hierarchy.org: Archbishop Youssef Anis Abi-Aad, Ist. del Prado == Lähteet == Luokka:Syyrialaiset kristityt Luokka:Katoliset arkkipiispat Luokka:Vuonna 1940 syntyneet Luokka:Vuonna 2017 kuolleet
Aldo de Cillo Pagotto

Aldo de Cillo Pagotto SSS (16. syyskuuta 1949 São Paulo – 14. huhtikuuta 2020) oli brasilialainen roomalaiskatolinen arkkipiispa. Hänet vihittiin papiksi 7. joulukuuta. Hän sai 10. syyskuuta 1997 nimityksen Sobralin koadjuuttoripiispaksi, ja hänet vihittiin piispaksi 31. lokakuuta. Pääkonsekraattorina toimi Cláudio Hummes, jota avustivat Walfrido Teixeira Vieira ja Joviano de Lima Júnior.Catholic-Hierarchy.org: Archbishop Aldo de Cillo Pagotto, S.S.S. De Cillo Pagottosta tuli 18. maaliskuuta 1998 Sobralin piispa. 5. toukokuuta 2004 hän sai nimityksen Paraíban arkkipiispaksi. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1949 syntyneet Luokka:Vuonna 2020 kuolleet
Julianus Kemo Sunarko

Julianus Kemo Sunarko (25. joulukuuta 1941 – 26. kesäkuuta 2020Catholic- Hierarchy.org: Bishop Julianus Kemo Sunarko, S.J.) oli indonesialainen roomalaiskatolinen piispa. Hänet vihittiin jesuiittain papiksi 3. joulukuuta 1975 ja nimitettiin Purwokerton hiippakunnan johtoon 10. toukokuuta 2000. Piispaksi vihkiminen seurasi 8. syyskuuta. Pääkonsekraattorina toimi Julius Riyadi Darmaatmadja, jota avustivat Ignatius Suharyo Hardjoatmodjo ja Alexander Soetandio Djajasiswaja. == Lähteet == Luokka:Indonesialaiset papit Luokka:Katoliset piispat Luokka:Jesuiitat Luokka:Vuonna 1941 syntyneet Luokka:Vuonna 2020 kuolleet
Stephen Edward Blaire

Stephen Edward Blaire (22. joulukuuta 1941 Los Angeles – 18. kesäkuuta 2019) oli yhdysvaltalainen roomalaiskatolinen piispa. Hänet vihki papiksi Los Angelesin arkkihiippakuntaan James Francis Aloysius McIntyre 29. huhtikuuta 1967. Hänet nimitettiin Los Angelesin vihkipiispaksi ja Lamzellan titulaaripiispaksi 17. helmikuuta 1990. Piispaksi vihkiminen seurasi 31. toukokuuta. Pääkonsekraattorina toimi Roger Michael Mahony, jota avustivat John James Ward ja George Patrick Ziemann.Catholic-Hierarchy.org: Bishop Stephen Edward Blaire 18\. tammikuuta 1999 Blaire sai nimityksen Stocktonin piispaksi, jonka virkaan hänet asetettiin 16. maaliskuuta. == Lähteet == Luokka:Yhdysvaltalaiset katoliset piispat Luokka:Vuonna 1941 syntyneet Luokka:Vuonna 2019 kuolleet
Edgardo Toetti

Edgardo Toetti (10. heinäkuuta 1910 Milano – 2. kesäkuuta 1968) oli italialainen yleisurheilija, joka kilpaili kesäolympialaisissa 1928 Amsterdamissa ja kesäolympialaisissa 1932 Los Angelesissa. Jälkimmäisissä kisoissa hän kuului pronssia saaneeseen 4 × 100 metrin viestijoukkueeseen.Edgardo Toetti Biography and Olympic Results | Olympics at Sports-Reference.com == Lähteet == Luokka:Italialaiset pikajuoksijat Luokka:Italialaiset olympiamitalistit Luokka:Vuonna 1910 syntyneet Luokka:Vuonna 1968 kuolleet
Rafael Alencar

Rafael Alencar (s. 17. heinäkuuta 1978 João Pessoa, Paraíba) on brasilialainen entinen homopornonäyttelijä. Hän voitti vuonna 2010 sekä Grabby- että GayVN- palkinnon. Hän on 173-senttinen. Hän aloitti esiintymisen vuonna 2003 ja on toiminut myös ohjaustehtävissä perustamassaan Black Scorpion Entertainment- tuotantoyhtiössä. Alencar ilmoitti vuonna 2018 lopettavansa pornonäyttelijän uransa. ==Ehdokkuudet ja palkinnot== * Grabby Awards 2008 (ehdokkuus luokassa Hottest Cock) * GayVN Awards 2009 (ehdokkuus luokassa Best Cumshot) * Grabby Awards 2009 (ehdokkuus luokassa Hottest Cock) * GayVN Awards 2010 (voitto luokassa Best Cumshot) * Grabby Awards 2010 (ehdokkuus luokassa Performer of the Year; voitto luokassa Hottest Cock: Uncut) * Grabby Awards 2012 (ehdokkuus luokassa Best Duo) * Grabby Awards 2016 (ehdokkuus luokissa Best Actor ja Hottest Top) == Lähteet == == Aiheesta muualla == * Luokka:Brasilialaiset pornonäyttelijät Luokka:Homopornonäyttelijät Luokka:Vuonna 1978 syntyneet Luokka:Elävät henkilöt
François Eid

François Eid (s. 24. heinäkuuta 1943) on egyptiläinen maroniitteihin kuuluva katolinen piispa. Hänet vihittiin papiksi 28. elokuuta 1971 ja valittiin Kairon eparkian johtoon 24. syyskuuta 2005. Valinta vahvistettiin 28. joulukuuta 2005, ja piispaksi vihkiminen seurasi 11. helmikuuta 2006. Pääkonsekraattorina toimi Nasrallah Pierre Sfeir, jota avustivat Roland Aboujaoudé ja Tanios El Khoury.Catholic-Hierarchy.org: Bishop François Eid, O.M.M. Eid erosi tehtävistään Kairon piispana 16. kesäkuuta 2012. == Lähteet == Luokka:Egyptiläiset papit Luokka:Katoliset piispat Luokka:Vuonna 1943 syntyneet Luokka:Elävät henkilöt
Tanios El Khoury

Tanios El Khoury (4. toukokuuta 1930 – 20. syyskuuta 2022) oli libanonilainen maroniitteihin kuulunut katolinen piispa. Hänet vihittiin papiksi Saïdan eparkiaan 14. kesäkuuta 1958 ja nimitettiin sen johtoon 8. kesäkuuta 1996. Piispaksi vihkiminen seurasi 5. lokakuuta. Pääkonsekraattorina toimi Nasrallah Pierre Sfeir, jota avustivat Boutros Gemayel ja Roland Aboujaoudé.Catholic- Hierarchy.org: Bishop Tanios El Khoury El Khoury jäi eläkkeelle 28. joulukuuta 2005. == Lähteet == Luokka:Libanonilaiset papit Luokka:Katoliset piispat Luokka:Vuonna 1930 syntyneet Luokka:Vuonna 2022 kuolleet
Joseph Salamé

Joseph Salamé (25. joulukuuta 1914 Antélias – 29. maaliskuuta 2004) oli syyrialainen maroniitteihin kuulunut katolinen arkkipiispa. Hänet vihittiin papiksi 10. maaliskuuta 1940 ja nimitettiin Alepin arkkieparkian johtoon 15. maaliskuuta 1967. Piispaksi vihkiminen seurasi 14. toukokuuta; pääkonsekraattorina toimi Pierre-Paul Méouchi, jota avustivat Elie Farah ja Joseph Khoury.Catholic-Hierarchy.org: Archbishop Joseph Salamé 24\. syyskuuta 1967 Salamé sai lisäksi nimityksen Laodicean apostoliseksi hallitsijaksi, jona hän toimi, kunnes erosi 4. elokuuta 1977. Hän jatkoi toimintaansa arkkipiispana, kunnes jäi eläkkeelle 9. kesäkuuta 1990. == Lähteet == Luokka:Syyrialaiset henkilöt Luokka:Katoliset arkkipiispat Luokka:Vuonna 1914 syntyneet Luokka:Vuonna 2004 kuolleet
Georges Scandar

Georges Scandar (12. toukokuuta 1927 Zahlé – 15. toukokuuta 2018) oli libanonilainen maroniitteihin kuuluva katolinen piispa. Hänet vihittiin papiksi 13. kesäkuuta 1965 ja nimitettiin Baalbek e Zahlén eparkian johtoon 4. elokuuta 1977. Piispaksi konsekroinnin suoritti 12. marraskuuta Antoine Pierre Khoraiche, jota avustivat Joseph Salamé ja Ibrahim Hélou. 9. kesäkuuta 1990 Scandar nimitettiin Zahlehin piispaksi, jona hän toimi, kunnes jäi eläkkeelle 12. syyskuuta 2002.Catholic-Hierarchy.org: Bishop Georges Scandar == Lähteet == Luokka:Libanonilaiset papit Luokka:Katoliset piispat Luokka:Vuonna 1927 syntyneet Luokka:Vuonna 2018 kuolleet
Simon Atallah

Simon Atallah OAM (s. 10. tammikuuta 1937) on libanonilainen maroniitteihin kuuluva katolinen piispa. Hänet vihittiin papiksi 8. joulukuuta 1963 ja nimitettiin Baalbek-Deir El-Ahmarin eparkian johtoon 24. syyskuuta 2005. Valinta vahvistettiin 28. joulukuuta 2005, ja Atallahin konsekroi piispaksi 11. helmikuuta 2006 Nasrallah Pierre Sfeir, jota avustivat Roland Aboujaoudé ja Tanios El Khoury.Catholic-Hierarchy.org: Bishop Simon Atallah, O.A.M. == Lähteet == Luokka:Libanonilaiset papit Luokka:Katoliset piispat Luokka:Vuonna 1937 syntyneet Luokka:Elävät henkilöt
Andrzej Wojciech Suski

Andrzej Wojciech Suski (s. 24. joulukuuta 1941 Płock) on puolalainen roomalaiskatolinen piispa. Hänet vihki papiksi Płockin hiippakuntaan Piotr Dudziec 13. kesäkuuta 1965, ja hänet nimitettiin sen vihkipiispaksi sekä Pulcheriopoliin titulaaripiispaksi 12. elokuuta 1986. Piispaksi vihkiminen seurasi 4. lokakuuta. Pääkonsekraattorina toimi Józef Glemp, jota avustivat Zygmunt Kamiński ja Juliusz Paetz.Catholic-Hierarchy.org: Bishop Andrzej Wojciech Suski Suski sai 25. maaliskuuta 1992 nimityksen Toruńin piispaksi. == Lähteet == Luokka:Puolalaiset papit Luokka:Katoliset piispat Luokka:Vuonna 1941 syntyneet Luokka:Elävät henkilöt
Józef Szamocki

Józef Szamocki (s. 4. lokakuuta 1954 Gdynia) on puolalainen roomalaiskatolinen piispa. Hänet vihki papiksi Bernard Czapliński 29. huhtikuuta 1979. Hänet nimitettiin Toruńin hiippakunnan vihkipiispaksi ja Clypian titulaaripiispaksi 20. huhtikuuta 2000. Piispaksi vihkiminen seurasi 27. toukokuuta. Pääkonsekraattorina toimi Andrzej Wojciech Suski, jota avustivat Tadeusz Gocłowski ja Henryk Józef Muszyński.Catholic-Hierarchy.org: Bishop Józef Szamocki == Lähteet == Luokka:Puolalaiset papit Luokka:Katoliset piispat Luokka:Vuonna 1954 syntyneet Luokka:Elävät henkilöt
Massoud Massoud

Massoud Massoud (28. huhtikuuta 1940 – 17. elokuuta 2024) oli syyrialainen maroniitteihin kuulunut katolinen piispa. Hänet vihittiin papiksi Laodiceaan (myöh. Lattaquié) 2. elokuuta 1970 ja nimitettiin sen johtoon 23. kesäkuuta 2001. Piispaksi vihkiminen seurasi 8. syyskuuta. Pääkonsekraattorina toimi Nasrallah Pierre Sfeir, jota avustivat Roland Aboujaoudé ja Youhanna Fouad El- Hage.Catholic-Hierarchy.org: Bishop Massoud Massoud Massoud erosi tehtävistään Lattaquién piispana 16. tammikuuta 2012. == Lähteet == Luokka:Syyrialaiset henkilöt Luokka:Katoliset piispat Luokka:Vuonna 1940 syntyneet Luokka:Vuonna 2024 kuolleet
Paul Youssef Matar

Paul Youssef Matar (s. 1. helmikuuta 1941) on libanonilainen maroniitteihin kuuluva katolinen arkkipiispa. Hänet vihittiin papiksi 5. kesäkuuta 1965 ja nimitettiin Antiokian vihkipiispaksi sekä Tarsus dei Maronitin titulaaripiispaksi 7. kesäkuuta 1991. Piispaksi vihkimien seurasi 3. elokuuta. Pääkonsekraattorina toimi Nasrallah Pierre Sfeir, jota avustivat Roland Aboujaoudé ja Boutros Gemayel.Catholic-Hierarchy.org: Archbishop Paul Youssef Matar Matar sai 8. kesäkuuta 1996 nimityksen Beirutin arkkipiispaksi. == Lähteet == Luokka:Libanonilaiset papit Luokka:Katoliset arkkipiispat Luokka:Vuonna 1941 syntyneet Luokka:Elävät henkilöt
Fogelberg

Fogelberg: * Bengt Erland Fogelberg (1786 – 1854), ruotsalainen kuvanveistäjä (sv) * Dan Fogelberg, yhdysvaltalainen laulaja-lauluntekijä (en) * Ola Fogelberg (1894 – 1952), suomalainen sarjakuvapiirtäjä ja taiteilija * Paul Fogelberg, suomalainen maantieteilijä * Toto Fogelberg-Kaila, suomalainen sarjakuvapiirtäjä ja taiteilija
Kansainvälinen kiipeilyliitto

Kansainvälinen kiipeilyliitto UIAA (ransk. Union Internationale des Association d’Alpinisme, engl. International Mountaineering and Climbing Federation) on Chamonix’ssa, Ranskassa 1932 perustettu kiipeilijöiden ja vuorikiipeilijöiden maailmanlaajuinen kattojärjestö. Järjestöön kuuluu noin 1,3 miljoonaa jäsentä 82 kansallisen jäsenorganisaation kautta 57 eri maasta.UIAA UIAA on myös Kansainvälisen olympiakomitean (KOK) tunnustama vuorikiipeilijöiden kansainvälinen kattojärjestö. Suomalaisten kiipeilijöiden kattojärjestö Suomen Kiipeilyliitto ry (SKIL) on UIAA:n jäsen.Suomen Kiipeilyliitto ry (SKIL) UIAA:n päämaja sijaitsee Bernissä, Sveitsissä. Eräs UIAA toimintatapa on luokitella kiipeilyreittien vaativuustasoja. UIAA:n vaativuustasojen vertailutaulukko . ==Lähteet== Kiipeily Luokka:Kiipeily
Vuosikertomus

Vuosikertomus on järjestön tai yrityksen tuottama julkaisu, jonka tavoitteena yleensä on antaa lukijalleen kuva toiminnasta yleisesti ja toiminnan tuloksista sen julkaisemista edeltäneenä vuonna. Yhdistyksissä vuosikertomus voi myös koostua useista osista, joista yhtenä voi olla kirjanpitolain mukainen toimintakertomus. Pienten yhdistyksien vuosikertomuksesta käytetään edelleen usein myös nimeä toimintakertomus. Kirjanpitolautakunnan vuonna 2006 julkaistun ohjeen mukaan tällaisesta kertomuksesta ei kuitenkaan tulisi käyttää toimintakertomus-nimeä johtuen päällekkäisyydestä kirjanpitolain mukaisen toimintakertomuksen kanssa. Kirjanpitolain mukainen toimintakertomus koskee vain taloudellisia asioita ja sitä koskevat kirjanpitolain tarkemmat sisältömääräykset. == Vuosikertomuksen sisältö == Usein vuosikertomus tehdään kuvaamaan kuluneen kauden toimintaa toimintasuunnitelman pohjalta. Vuosikertomuksen tarkempi sisältö riippuu yhdistyksen luonteesta ja toiminnan laadusta. Useimmiten se sisältää kuitenkin esimerkiksi seuraavia osia: * Säännöistä poimittu pykälä yhdistyksen tarkoituksesta * Johdanto: tiivistelmä kuluneen vuoden toiminnasta * Muutokset jäsenmäärässä * Hallituksen kokoonpano, kokousten määrä jne. * Yhdistyksen kokoukset * Tiedotustoiminta * Yhdistyksen toiminta ** perustoiminta ** erityiset tapahtumat, tilaisuudet, juhlat ** koulutus, retket, jne. ==Vuosikertomuskilpailu== Painettu vuosikertomus oli ennen internet-aikaa tärkeä viestintäväline yrityksen osakkeenomistajille ja muille sidosryhmille. Helsingin pörssin Pörssikomitea ja Helsingin Sanomat aloittivat 1970-luvun taitteessa vuosittaisen suomalaisyritysten vuosikertomusten paremmuuskilpailun. Sen tarkoituksena oli ”lisätä yhtiöiden ja yhteisöjen mielenkiintoa sellaisen vuosikertomuksen julkaisemiseen, joka levittää tietoa yhtiön ja yhteisön tilasta ja kehityksestä yleisölle ja edistävät kiinnostusta osakesäästämiseen”. Arvosteluperusteina olivat annetun information luonne ja laajuus, esittämistapa ja kertomuksen painoasu. Pörssiyhtiöiden vuosikertomukset osallistuivat kilpailuun automaattisesti, ja muita kilpailusarjoja olivat pörssin ulkopuoliset osakeyhtiöt sekä muut taloudellista toimintaa harjoittavat yhteisöt. Kilpailun tuomaristo poimittiin Helsingin pörssin johtajistosta, taloustoimittajista, markkinointiviestinnän asiantuntijoista ja liiketaloustieteen professoreista. Myöhemmin vuosikertomuskilpailua ovat järjestäneet ProCom – Viestinnän ammattilaiset ry Oma Media -kilpailun yhtenä sarjana sekä Lönnbergin Kirjapaino. == Lähteet == == Aiheesta muualla == *vuosikertomukset.net, suomalaisten pörssiyhtiöiden vuosikertomukset ja osavuosikatsaukset verkossa Luokka:Sijoittaminen Luokka:Markkinointiviestintä
Paul Fogelberg

Paul Erik Fogelberg (s. 26. elokuuta 1935 Pori) on suomalainen maantieteilijä ja maantieteen professori emeritus. Hän toimi Helsingin yliopiston ruotsinkielistä opetusta varten perustetussa maantieteen professorin virassa vuosina 1982–1998 ja Helsingin yliopiston II vararehtorina vuosina 1992–1998. Fogelberg tuli ylioppilaaksi Tampereen ruotsinkielisestä yhteiskoulusta (Svenska samskolan i Tammerfors) vuonna 1953. Hän opiskeli Helsingin yliopistossa ja valmistui sieltä filosofian kandidaatiksi (1962), maisteriksi (1964), lisensiaatiksi (1966) ja tohtoriksi (FT 1970). ==Huomionosoituksia== Fogelberg on saanut useita huomionosoituksia työstään. Fogelbergille myönnettiin Tiedonjulkistamisen valtionpalkinto vuonna 1975 yhdessä Stig Jaatisen ja Henrik Österholmin kanssa teoksesta Skärgård i omvandling (1975). Suomen Tiedeseuran jäseneksi Fogelberg valittiin vuonna 1982. Vuoden tiedetoimittajaksi hänet valittiin vuonna 1998. Vuonna 2008 hänelle myönnettiin Suomen Tiedeseuran hopeinen mitali ansioistaan seuran julkaisusarjan (Bidrag till kännedom av Finlands natur och folk) toimittajana. Hänelle on myönnetty Suomen Leijonan ritarikunnan komentajan ja Suomen Valkoisen Ruusun ritarikunnan 1. luokan ritarin arvo sekä valtion virka- ansiomerkki. Helsingin yliopiston Pacius-palkinto. Hän on Helsingin yliopiston musiikkiseuran kunniajäsen (1998) ja Tiedekeskus Heurekan kunniajäsen (2002). Muutamia musiikkiin liittyviä ansioristejä. ==Lähteet== ==Aiheesta muualla== * Luokka:Suomalaiset maantieteilijät Luokka:Helsingin yliopiston professorit Luokka:Vuonna 1935 syntyneet Luokka:Elävät henkilöt Luokka:Suomalaiset professorit
Chen Long

Chen Long (; s. 18. tammikuuta 1989 Hubei) on kiinalainen sulkapalloilija ja olympiavoittaja. Hän aloitti sulkapallon pelaamisen kahdeksanvuotiaana. Ammattilaiseksi hän siirtyi vuonna 2007. Maailmanlistalla hän on ollut parhaimmillaan ykkössijalla vuonna 2014. Rion olympialaisissa 2016 hän voitti kaksinpelissä kultaa ja Lontoon olympialaisissa 2012 pronssia. Tokion olympialaisissa 2020 hän sai kaksinpelin hopeaa hävittyään finaalissa Tanskan Viktor Axelsenille. == Lähteet == Luokka:Kiinalaiset sulkapalloilijat Luokka:Kiinalaiset olympiavoittajat Luokka:Vuonna 1989 syntyneet Luokka:Elävät henkilöt
Shō Sasaki

Shō Sasaki (s. 30. kesäkuuta 1982 Hokkaidō) on japanilainen sulkapalloilija. Hän aloitti sulkapallon pelaamisen 7-vuotiaana. Maailmanlistalla hän on ollut parhaimmillaan kuudentena vuonna 2011. == Lähteet == Luokka:Japanilaiset sulkapalloilijat Luokka:Vuonna 1982 syntyneet Luokka:Elävät henkilöt
Ahdaskurun silta

Ahdaskurun silta on kivinen holvisilta, joka sijaitsee Enontekiön Kilpisjärvellä tullin ja valtakunnanrajan välisellä osuudella valtatietä 21. Silta on valmistunut vuonna 1943, ja se on ainoa Kilpisjärventien silta, joka säilyi Lapin sodasta.Liimatainen, 2007, s. 160 Se on museosilta ja sisältyi Museoviraston inventoimiin Valtakunnallisesti merkittäviin kulttuuriympäristöihin vuoden 1993 inventoinnissa. Sillan kokonaispituus on 7,5 metriä, hyötyleveys 6,5 metriä ja ainoan holviaukon leveys 2,5 metriä.Aitta, 2004, s. 502-503 Pieni silta on talvella kokonaan lumen ympäröimä ja näkymättömissä. Silta ylittää pienen kurun. Kivinen holvisilta on valmistunut vuonna 1943, sen rakennutti Tie- ja vesirakennushallitus (TVH). Lapissa olleet saksalaiset joukot osallistuivat sillan rakentamiseen. Kun saksalaiset vetäytyivät pohjoiseen, he tuhosivat takanaan liikenneyhteydet. Ahdaskurun silta säästyi huomaamattomuutensa ja syrjäisen sijaintinsa ansiosta. Silta on entisen Lapin tiepiirin alueen ainoa kiviholvisilta. Silta on matkailullisesti hyvällä paikalla Norjaan johtavalla valtatiellä: sillan vieressä on levähdysalue ja ympärillä on kaunis tunturimaisema.Liimatainen, 2007, s. 161 Ahdaskurun sillasta tuli Suomen pohjoisin museosilta vuonna 1983. == Lähteet == * * === Viitteet === Luokka:Suomen tieliikenteen museosillat Luokka:Enontekiön rakennukset ja rakennelmat Luokka:Holvisillat Luokka:Suomen tieliikennesillat Luokka:Enontekiön liikenne Luokka:Suomen kivisillat
Wang Xin (sulkapalloilija)

Wang Xin (; s. 10. marraskuuta 1985 Liaoning) on kiinalainen sulkapalloilija. Vuonna 2010 hänet valittiin BWF:n vuoden naispelaajaksi. Wang oli maailmanlistan ykkösenä vuonna 2010. MM-kilpailuissa Wang on saavuttanut hopeaa ja pronssia. == Lähteet == Luokka:Kiinalaiset sulkapalloilijat Luokka:Vuonna 1985 syntyneet Luokka:Elävät henkilöt
H. A. Saintsbury

Harry Arthur Saintsbury, usein H. A. Saintsbury (18. joulukuuta 1869 – 19. kesäkuuta 1939) oli brittiläinen näyttelijä ja näytelmäkirjailija. Hänen tunnetuimpia näyttämöroolejaan oli Sherlock Holmes. Näytelmiä hän kirjoitti salanimellä Jay Nibb. ==Julkaisut== *Betrayed by a Kiss (näytelmä, 1891, nimellä Jay Nibb)Nicoll, A History of Late Nineteenth Century Drama 1850-1900, vol. II (1946), s. 554 viitattu 26.7.2012 *The Friend of the People (näytelmä, 1893, nimellä Jay Nibb) *The Doctor's Shadow (näytelmä, 1896, nimellä Jay Nibb) *His Relations (näytelmä, 1896, nimellä Jay Nibb) *The Eleventh Hour (näytelmä, 1896, nimellä Jay Nibb, yhteistyössä Ronald MacDonaldin kanssa) *The Three Musketeers (näytelmä, 1898, nimellä Jay Nibb) *Chicot the Jester (näytelmä, 1898, nimellä Jay Nibb) *The First Night (näytelmä, 1899, nimellä Jay Nibb) *Don Caesar de Bazan (näytelmä, 1899, nimellä Jay Nibb) *Jim: a Romance of Cockayne (näytelmä, 1903, nimellä H. A. Saintsbury) *The "Speckled band" on its errand of death: Sir Arthur Conan Doyle's new play at the Adelphi (Illustrated London News & Sketch, 1910, with Cyrus Cunfo)Yhteenveto tiedoista, viitattu 26.7.2012, Books.google.com *The Cardinals' Collation (freely adapted from the Portuguese of Julio Dantas) (Cecil Palmer, 1926)Yhteenveto tiedoista, Books.google.com, viitattu 26.7.2012 *We Saw Him Act: a symposium on the art of Sir Henry Irving (toim. Saintsbury, 1939) ==Lähteet== Luokka:Brittiläiset näyttelijät Luokka:Brittiläiset näytelmäkirjailijat Luokka:Vuonna 1869 syntyneet Luokka:Vuonna 1939 kuolleet
Wang Xin

Wang Xin (, s. 11. elokuuta 1992 Wuhan) on kiinalainen uimahyppääjä ja olympiavoittaja. Hän voitti kultaa Pekingissä 2008 10 metrin kerroshyppyjen parikilpailussa. Yksilökilpailussa hän sijoittui pronssille. == Lähteet == Luokka:Kiinalaiset uimahyppääjät Luokka:Kiinalaiset olympiavoittajat Luokka:Vuonna 1992 syntyneet Luokka:Elävät henkilöt
Charlie sateessa

Charlie sateessa (Caught in the Rain) on Charles Chaplinin ohjaama vuoden 1914 yhdysvaltalainen mykkäelokuva. Chaplin kirjoitti elämäkerrassaan elokuvan olleen hänen ensimmäinen ohjaustyönsä, mutta tuon kunnia kuuluu kuitenkin todennäköisesti elokuvalle Kaksikymmentä minuuttia rakkautta.Robinson, s. 152–154. Charlie sateessa oli Keystone Studiosin menestyneimpiä elokuvia. Vaikka se noudatti pitkälti studion perussääntöjä, siinä näkyi jo Chaplin oma persoonallinen tyyli. Hän pystyi ohjaajana sijoittamaan ja ajoittamaan pilansa kuten halusi. Sivuosiin Chaplin oli valinnut Alice Davenportin ja Mack Swainin, joka elokuvan jälkeen oli yli vuosikymmenen ajan Chaplinin suosikkiavustaja. Juoneltaan elokuva oli melko tyypillinen Chaplinin Keystonen-kauden elokuva. Chaplin esittää kulkuria, joka ihastuu puistossa näkemäänsä naiseen, jonka aviomies kehottaa kulkuria pysymään kaukana. Kulkuri lähtee kuitenkin naisen perään hotelliin, jossa pariskunta yöpyy. Hän saa vastapäisen huoneen ja erehdyksessä päätyy myös näiden huoneeseen. Nainen kävelee unissaan kulkurin huoneeseen, ja kulkuri saattaa tytön takaisin omaan huoneeseensa. Aviomies palaa tällä välin takaisin ja kulkuri jää ansaan. Hän karkaa parvekkeelle sateeseen, ja poliisi luulee tätä varkaaksi ja ajaa hahmoa takaa ympäri hotellia. == Lähteet == * === Viitteet === == Aiheesta muualla == * * Luokka:Vuoden 1914 yhdysvaltalaiset elokuvat Luokka:Yhdysvaltalaiset mykkäelokuvat Luokka:Yhdysvaltalaiset komediaelokuvat Luokka:Yhdysvaltalaiset lyhytelokuvat Luokka:Yhdysvaltalaiset mustavalkoelokuvat Luokka:Charles Chaplinin ohjaamat elokuvat
Terria

Terria on kanadalaisen multi-instrumentalistin Devin Townsendin viides sooloalbumi. Se on julkaistu elokuu 2001 Townsendin oman levy-yhtiön, HevyDevy Recordsin kautta. == Tausta == Townsend tunsi vieroksuttaneen fanejaan edellisen albuminsa, Physicistin, myötä, jonka jälkeen hän halusi tehdä persoonallisen ja rehellisen levyn. == Kappaleet == Kaikki kappaleet säveltänyt ja sanoittanut Devin Townsend. # # # # # # # # # # # Rajoitetun painoksen bonuskappale # * == Kokoonpano == * Devin Townsend – kitara, laulu, ambienssi, samplet, kosketinsoitin * Gene Hoglan – rummut * Craig McFarland – nauhaton bassokitara * Jamie Meyer – piano, kosketinsoitin == Arvostelut == * http://www.sputnikmusic.com/review/634/Devin-Townsend-Terria/ * Metalcrypt.com: http://www.metalcrypt.com/pages/review.php?revid=4910 * Sputnik Music: 9/10http://www.metalstorm.net/pub/review.php?review_id=5637 * Chronicles of Chaos: 8/10http://www.chroniclesofchaos.com/articles.aspx?id=2-2105 == Lähteet == == Aiheesta muualla == * * Luokka:Devin Townsendin albumit Luokka:Vuoden 2001 albumit
Scottish Football League

Scottish Football League (SFL) oli skotlantilainen jalkapalloliiga. Se perustettiin 1890 ja sen ylin sarja oli Skotlannin korkein sarjataso vuoteen 1998 asti, jolloin Skotlannin valioliiga perustettiin. Vuosina 1998–2013 SFL muodosti Skotlannin jalkapallon sarjajärjestelmän toiseksi, kolmanneksi ja neljänneksi korkeimmat sarjatasot. SFL lopetettiin vuonna 2013 Skotlannin jalkapallon sarjauudistuksen myötä. Tilalle perustettiin Scottish Professional Football League. == Historia == Liigan 1. divisioona perustettiin 1890 ja 2. divisioona kolme vuotta myöhemmin. Vuonna 1923 liigaa laajennettiin jälleen, kun perustettiin 3. divisioona. Se lakkautettiin kolmen kauden jälkeen. Vuonna 1975 liigaa järjesteltiin uudestaan ja siitä tuli jälleen kolmiportainen. Korkeimman sarjatason nimeksi tuli valiodivisioona ja alemmat sarjaportaat olivat 1. divisioona ja 2. divisioona. Vuonna 1994 liigaan lisättiin neljäs sarjaporras, 3. divisioona. Vuonna 1998 valiodivisioonan joukkueet perustivat itsenäisen valioliigan ja muut sarjatasot jäivät SFL:n alaisuuteen. SFL lopetettiin vuonna 2013 Skotlannin jalkapallon sarjauudistuksen myötä. Tilalle perustettiin Scottish Professional Football League, joka koostuu maan neljästä korkeimmasta sarjatasosta, jotka ovat joko ammattilais- tai puoliammattilaissarjoja. SPFL:n sarjatasot ovat valioliiga (Scottish premiership), Mestaruussarja (Scottish Championship), Ykkösliiga (League one) ja Kakkosliiga (League two). SPFL:n alapuolella on maan aluesasarjat. == Lähteet == Luokka:Skotlannin jalkapallosarjat
Uusi työpaikka

Uusi työpaikka tai Uusi työ (His New Job) oli Charlie Chaplinin ohjaama vuoden 1915 yhdysvaltalainen lyhyt mykkäelokuva. Se oli hänen ensimmäinen työnsä Essanay Studiosille. Essanay Studios palkkasi vuoden 1914 lopulla Chaplinin ja antoi tälle 1 250 dollarin ja 10 000 dollarin allekirjoitusbonuksen. Chaplin matkusti joulukuun lopulla yrityksen Chicagon-studiolle tekemään elokuvaa.Robinson, s. 167. Hänen ensimmäiselle elokuvalle annettiin nimeksi Uusi työpaikka. Tyyliltään se oli melko samantapainen kuin Chaplinin Keystonelle tekemät elokuvat, ja siinä hänen hahmonsa aiheuttaa epäpätevyydellään sekasortoa ja tirskuu aiheuttamaansa kaaosta. Elokuvaa varten ei todennäköisesti tehty käsikirjoitusta, ja elokuvassa Chaplin käyttää hupailuun monia erilaisia tavaroita.Robinson, s. 169–170. Uusi työpaikka valmistui kahdessa viikossa, ja sen ensi-ilta oli 1. helmikuuta 1915. Siitä tuli suosittu, ja se sai enemmän ennakkotilauksia kuin yksikään aiempi Essanayn elokuva. Elokuvassa esiintyivät pienissä sivurooleissa muun muassa nuoret Gloria Swanson ja Agnes Ayres uriensa ensimmäisissä rooleissa. == Lähteet == * === Viitteet === == Aiheesta muualla == * *Katsele/lataa Uusi työpaikka Internet Archivessa Luokka:Vuoden 1915 yhdysvaltalaiset elokuvat Luokka:Yhdysvaltalaiset mykkäelokuvat Luokka:Yhdysvaltalaiset komediaelokuvat Luokka:Yhdysvaltalaiset lyhytelokuvat Luokka:Yhdysvaltalaiset mustavalkoelokuvat Luokka:Charles Chaplinin ohjaamat elokuvat
Íñigo Martínez

Íñigo Martínez Berridi (s. 17. toukokuuta 1991 Ondarroa, Vizcayan maakunta, Espanja) on espanjalainen jalkapalloilija, pelipaikaltaan puolustaja. Hän edustaa Espanjan korkeimmalla sarjatasolla Primera Divisiónissa pelaavaa FC Barcelonaa. == Seurajoukkueura == Martínez siirtyi Real Sociedadin junioreihin kotikuntansa Ondarroan seurasta Aurrerasta 15-vuotiaana. Hän pelasi kaudesta 2009–2010 alkaen Real Sociedadin reservijoukkueessa, jonka kanssa hän saavutti saman kauden päätteeksi sarjanousun Segunda División B:hen. Real Sociedadin edustusjoukkueessa ja Espanjan korkeimmalla sarjatasolla Primera Divisiónissa Martínez debytoi 27. elokuuta 2011 kauden 2011–2012 avauskierroksen ottelussa Sportingia vastaan. Hän herätti huomiota onnistuttuaan maalinteossa joukkueensa omalta kenttäpuoliskolta 2. lokakuuta 2011 Baskimaan paikallisottelussa Athleticia vastaan. Hän teki vastaavanlaisella kaukolaukauksella maalin myös 27. marraskuuta 2011 ottelussa Betisiä vastaan. Martínez pelasi debyyttikaudellaan yhteensä 26 liigaottelussa, joista kaikki avauskokoonpanossa, ja teki kolme maalia. == Maajoukkueura == Martínezilla on kokemusta myös Espanjan nuorisomaajoukkueista. Hän on pelannut alle 21-vuotiaiden joukkueessa karsintaotteluita vuoden 2013 EM-kilpailuihin, ja hänet valittiin vuoden 2012 kesäolympialaisten jalkapalloturnaukseen osallistuvaan joukkueeseen. == Lähteet == == Aiheesta muualla == * Íñigo Martínez BDFutbol-sivustolla Luokka:Elävät henkilöt Luokka:Espanjalaiset jalkapalloilijat Luokka:Baskijalkapalloilijat Luokka:Vuonna 1991 syntyneet
Martha

Martha tai Marta voi tarkoittaa seuraavia: * Marta tai Martha, naisen etunimi * Marta, Marta Vieira da Silva, brasilialainen jalkapalloilija * Martha, Rainer Werner Fassbinderin elokuva vuodelta 1974 * Martha, Karl Antonin elokuva vuodelta 1936 * Martha, Friedrich von Flotowin ooppera * 205 Martha, asteroidi * MARTA, Metropolitan Atlanta Rapid Transit Authority, Atlantassa ja sen lähistöllä Yhdysvalloissa toimiva metro- ja bussijärjestelmä ==Katso myös== *Martta
Emis Killa

Emiliano Rudolf Giambelli, joka tunnetaan parhaiten Emis Killa (Vimercate, Italia 14 marraskuuta 1989) on italialainen räppäri. ==Diskogafia== ===Albumit=== *2012 - L'erba cattiva *2013 - Mercurio *2016 - Terza stagione *2018 - Supereroe ===Mixtapet=== *2009 - Keta Music *2010 - Champagne e spine *2011 - The Flow Clocker vol. 1 *2011 - Il peggiore ===Singlet=== *2012 - Cashwoman *2012 - Parole di ghiaccio *2012 - Dietro front (feat Fabri Fibra) *2012 - Cocktailz *2012 - Se il mondo fosse (feat J-Ax, Club Dogo, Marracash) Luokka:Italialaiset hip hop -artistit Luokka:Vuonna 1989 syntyneet Luokka:Elävät henkilöt
Nathalie Cardone

Nathalie Cardone (s. 29. maaliskuuta 1967 Pau) on ranskalainen näyttelijä ja laulaja. Cardonen isä on sisilialainen ja äiti espanjalainen. Hänellä on ollut rooli muun muassa La Petite Voleuse -elokuvassa. Cardonen tunnetuimpia lauluja ovat muun muassa Populaire, Mon Ange ja kuuluisimpana versio Hasta Siempre -kappaleesta, jossa lauletaan vallankumousjohtaja Che Guevarasta.Hasta Siempre -kappaleen virallinen video ==Lähteet== == Aiheesta muualla == *Virallinen kotisivu * *Magazin7.com: I Want to Do a Big Tour For Peace and Respect ! (Cardonen haastattelu) Luokka:Ranskalaiset näyttelijät Luokka:Ranskalaiset laulajat Luokka:Vuonna 1967 syntyneet Luokka:Elävät henkilöt
Jääkiekko talviolympialaisissa 2014 – naisten karsinnat

Jääkiekon naisten olympiakarsinnat vuoden 2014 Sotšin turnaukseen alkoivat lokakuussa 2012. Helmikuussa 2013 järjestetyssä lopputurnauksessa olympiapaikan saivat Japani ja Saksa. == Karsinnat läpäisseet joukkueet == Kilpailu Päivämäärä Paikka Kilpailupaikkoja Kilpailupaikan lunastaneet Emäntämaa – – 1 Maailmanranking vuonna 2012: Maailmanmestaruuskisat vuonna 2012 Maailmanmestaruuskisat vuonna 2011 Olympiakisat vuonna 2010 Maailmanmestaruuskisat vuonna 2009 14\. huhtikuuta 2012 – 5 Olympiakarsintaturnaus 7.–10. helmikuuta 2013 Bratislava 1 Olympiakarsintaturnaus 7.–10. helmikuuta 2013 Weiden 1 Yhteensä 8 == Ennakkokarsinta == === Lohko G === Joukkue O V JV JT H TM PM Pisteet 3 3 0 0 0 30 4 9 3 2 0 0 1 18 6 6 3 1 0 0 2 3 14 3 3 0 0 0 3 3 30 0 Ottelut Ottelujen alkamisajat paikallisia aikoja (UTC+2) === Lohko H === Joukkue O V JV JT H TM PM Pisteet 3 2 1 0 0 14 6 8 3 1 1 1 0 11 10 6 3 1 0 1 1 5 8 4 3 0 0 0 3 4 10 0 Ottelut Ottelujen alkamisajat paikallisia aikoja (UTC+2) == Esikarsinta == === Lohko E === Joukkue O V JV JT H TM PM Pisteet 3 2 1 0 0 14 5 8 3 1 0 2 0 13 8 5 3 1 0 0 2 2 13 3 3 0 1 0 2 7 10 2 Ottelut Ottelujen alkamisajat paikallisia aikoja (UTC+8) === Lohko F === Joukkue O V JV JT H TM PM Pisteet 3 3 0 0 0 8 2 9 3 2 0 0 1 10 3 6 3 1 0 0 2 4 10 3 3 0 0 0 3 3 10 0 Ottelut Ottelujen alkamisajat paikallisia aikoja (UTC+2) == Karsinnan lopputurnaus == === Lohko C === Joukkue O V JV JT H TM PM Pisteet 3 2 0 1 0 9 4 7 3 1 1 0 1 4 7 5 3 1 0 1 1 9 9 4 3 0 1 0 2 5 7 2 Ottelut Ottelujen alkamisajat paikallisia aikoja (UTC+1) === Lohko D === Joukkue O V JV JT H TM PM Pisteet 3 3 0 0 0 11 2 9 3 1 1 0 1 9 6 5 3 1 0 1 1 5 7 4 3 0 0 0 3 2 12 0 Ottelut Ottelujen alkamisajat paikallisia aikoja (UTC+1) == Karsiutuneiden lopulliset olympiasijoitukset == Sija Joukkue 9\. 10\. 11\. 12\. 13\. 14\. 15\. 16\. 17\. 18\. 19\. 20\. 21\. 22\. 23\. 24\. 25\. 26\. Sijat 9.–14. pelit päättyivät lopputurnaukseen. Sijat 15.–20. pelit päättyivät esikarsintaan. Sijat 21.–26. pelit päättyivät ennakkokarsintaan. Sijoituksilla oli merkitystä Kansainvälisen jääkiekkoliiton IIHF:n maailmanrankingiin vuonna 2014. == Lähteet == * IIHF: Olympic women’s qualification naisten karsinnat Luokka:Vuoden 2012 jääkiekko Luokka:Vuoden 2013 jääkiekko
Helge Jääsalo

Helge Iivari Jääsalo (vuoteen 1930 Grönholm; 19. syyskuuta 1909 Pielisjärvi – 16. maaliskuuta 1990 Helsinki) oli suomalainen meriupseeri ja merenkulkuhallituksen pääjohtaja vuosina 1964–1978. Jääsalo valmistui meriupseeriksi merisotakoulusta 1934. Sota-aikana hän toimi päällikkönä tykkivene- ja vartiovenelaivueissa. Sotilasarvoltaan Jääsalo oli kommodori. Ennen kuin Jääsalo siirtyi merenkulkuhallituksen palvelukseen ehti hän työskennellä kauppa-aluksilla ja merivartiolaitoksessa. Merenkulkulaitoksessa Jääsalo aloitti 1960 luotsi- ja majakkaosaston päällikkönä 1960. Pääjohtajaksi hänet nimitettiin 1964. Jääsalon erityisenä ansiona pidetään talvimerenkulun kehittämistä. Vuodesta 1971 lähtien myös Perämeren satamat on pidetty auki talviaikaan. Jääsalolle myönnettiin Oulun yliopiston kunniatohtorin arvo 1983. Lisäksi Oulun Oritkarin satamaan johtava katu on nimetty Jääsalontieksi. == Lähteet == ==Aiheesta muualla== * Luokka:Suomalaiset virkamiehet Luokka:Vuonna 1909 syntyneet Luokka:Vuonna 1990 kuolleet
Polska Liga Futbolu Amerykańskiego

Polska Liga Futbolu Amerykańskiego eli PLFA oli amerikkalaisen jalkapallon kilpasarja Puolassa. Sarja jakautui neljään eri sarjatasoon jotka ovat Topliga, PLFA I, PLFA II ja 8 vs 8 -säännöillä pelattava PLFA8. Topligan joukkueet kilpailivat Puolan mestaruudesta. Vuoden 2017 jälkeen puolalainen amerikkalainen jalkapallo oli jakautunut. 20 seuraa jätti PLFA-liigan ja perustivat uuden sarjan, Liga Futbolu Amerykańskiego eli LFA:n. Vuonna 2021 PLFA ja LFA yhdistyivät uudeksi maan pääsarjaksi Polska Futbol Ligaksi. ==Joukkueet 2019== * Bydgoszcz Archers * Kraków Tigers * Warsaw Eagles * Kaunas Dukes * Vilnius Iron Wolves * Ząbki Dukes ==Puolan mestarit== *2019: Warsaw Eagles *2018: Warsaw Eagles *2017: Panthers Wrocław *2016: Panthers Wrocław *2015: Gdynia Seahawks *2014: Gdynia Seahawks *2013: Wrocław Giants *2012: Gdynia Seahawks *2011: The Crew Wrocław *2010: Wrocław Devils *2009: AZS Silesia Miners *2008: Warsaw Eagles *2007: The Crew Wrocław *2006: Warsaw Eagles ==Lähteet== Luokka:Amerikkalaisen jalkapallon sarjat Luokka:Puolan urheilu
Sinisilmät

Sinisilmät (Pseudomugilidae) on hopeakylkikalojen lahkoon kuuluva kalaheimo. Sinisilmiä tavataan Australaasian makeista ja murtovesistä, ja joitakin lajeja pidetään akvaariokaloina. == Lajisto ja ruumiinrakenne == Sinisilmien heimoon kuuluu kolme sukua ja niissä 15 lajia. Pseudomugil-suvussa on 13 lajia, joiden lisäksi omat sukunsa muodostavat kuultosinisilmä (Kiunga ballochi) ja kääpiösinisilmä (Scaturiginichthys vermeilipinnis). Sinisilmät ovat läheistä sukua revontulikaloille (Melanotaeniidae) ja ne luetaan toisinaan kuuluvaksi samaan heimoon alaheimona Pseudomugilinae. Sinisilmät ovat solakoita kaloja, jotka kasvavat korkeintaan 5-6,5 cm pitkiksi. Rintaevät sijaitsevat kylkiviivan yläpuolella ja selkäeviä on kaksi. Koirailla selkäevät ovat usein pitkät. Evät muistuttavat revontulikalojen eviä, mutta eivät ole yhtä jäykät. Sinisilmien iirikset ovat kirkkaan siniset. Suu ja hampaat ovat pienikokoiset. Erityisesti koiraat ovat usein värikkäitä. == Levinneisyys ja elintavat == Sinisilmien levinneisyysalue on Australian pohjois- ja itäosissa, Uudessa- Guineassa ja Indonesian itäosissa. Ne ovat pääasiassa makean veden kaloja, mutta muutamia tavataan myös murtovesistä. Ne elävät puroissa, lammissa, järvissä ja mangrovesoilla. Sinisilmät ovat parvikaloja ja niiden ravintoa ovat pienet vesihyönteiset. Naarat kutevat vesikasvillisuuden joukkoon. == Lähteet == Luokka:Hopeakylkikalat
Yrjö Lumio

Yrjö Johannes Lumio (vuoteen 1914 Lindholm, 23. tammikuuta 1896 Maaria – 26. syyskuuta 1985) oli suomalainen keihäänheittäjä, joka sijoittui pronssille keihäänheitossa vuoden 1921 SM-kisoissa tuloksella 58,24. Hän oli pronssilla keihäänheiton yhteistuloksissa vuonna 1924 tuloksella 92,83. == Lähteet == Luokka:Suomalaiset keihäänheittäjät Luokka:Vuonna 1896 syntyneet Luokka:Vuonna 1985 kuolleet
Marburg-virus

Marburg-virus aiheuttaa hengenvaarallista Marburgin tautia eli verenvuotokuumetta. Viruksen rakenne on filoviruksille tyypillinen: pitkiä nauhamaisia partikkeleita, jotka ovat läpimitaltaan samanpaksuisia mutta joiden pituus vaihtelee 800–14 000 nm:n välillä. Vaikka marburg on rakenteellisesti lähes identtinen ebolan kanssa, ne eroavat antigeenisesti toisistaan. Toisin sanoen virukset laukaisevat erilaiset puolustusreaktiot infektoituneissa organismeissa. Marburg-virus on ensimmäinen tunnistettu filovirus. == Esiintyminen == Päiväntasaajan Guinean terveysviranomaiset ilmoittivat 26. huhtikuuta 2023, että marburg-virus on aiheuttanut ainakin 12 henkilön kuoleman sen jälkeen, kun tauti puhkesi kolme kuukautta aiemmin. == Lähteet == == Aiheesta muualla == * Marburg virus * Juhani Murros: Marburg- virus ja Elgonvuori, Duodecim-lehti 1995;111(22):2182 Luokka:RNA-virukset
Yrjö Järvinen (keihäänheittäjä)

Yrjö Adolf Järvinen (19. huhtikuuta 1900 Jyväskylä – 13. heinäkuuta 1968) oli suomalainen keihäänheittäjä, joka sijoittui pronssille vuoden 1924 Kalevan kisoissa tuloksella 57,43. Hän edusti Tampereen Pyrintöä. Yrjö Järvinen oli olympiamitalisti Verner Järvisen vanhin poika. Veljessarjaan kuuluivat myös keihäänheittäjä Matti Järvinen, kymmenottelija Akilles Järvinen sekä kuulantyöntäjä Kalle Järvinen. Yrjön saavuttama pronssimitali oli Järvisen veljesten ensimmäinen SM-mitali. == Lähteet == Luokka:Suomalaiset keihäänheittäjät Luokka:Vuonna 1900 syntyneet Luokka:Vuonna 1968 kuolleet
Arvi Andersson

Arvi Evald Andersson (10. tammikuuta 1909 – 18. tammikuuta 1964) oli suomalainen keihäänheittäjä ja moniottelija. Hän sijoittui keihäänheitossa SM- hopealle 1932 tuloksella 62,28. Lisäksi hän voitti yleisurheilun viisiottelun Suomen-mestaruuden 1933 ja oli ottelulajeissa yhteensä neljä kertaa SM- mitaleilla; kaksi kertaa sekä viisi- että kymmenottelussa. Hän edusti urallaan Uudenkaupungin Urheilijoita, Helsingin Poliisi-Voimailijoita ja Turun Urheiluliittoa. == Lähteet == * Luokka:Suomalaiset keihäänheittäjät Luokka:Suomalaiset yleisurheilun moniottelijat Luokka:Vuonna 1909 syntyneet Luokka:Vuonna 1964 kuolleet
Rättvisepartiet Socialisterna

Rättvisepartiet Socialisterna on ruotsalainen, trotskilainen puolue. Puolue perustettiin 1973. Se on Komitea työväeninternationaalin puolesta -järjestön jäsen. Luokka:Ruotsin puolueet Luokka:Trotskilaiset järjestöt
Ison-Britannian naisten jalkapallomaajoukkue

Ison-Britannian naisten jalkapallomaajoukkue edustaa Yhdistynyttä kuningaskuntaa eli Isoa-Britanniaa jalkapallon olympiaturnauksessa. Tavallisesti jalkapallossa ei ole Ison-Britannian joukkuetta, vaan Englanti, Skotlanti, Wales ja Pohjois-Irlanti edustavat itsenäisesti. Koska vuoden 2012 olympialaiset järjestettiin Lontoossa, luotiin naisille joukkue kisoihin. Ison-Britannian olympiakomitea sekä Englannin jalkapalloliitto pääsivät sopuun joukkueesta, joka edustaa valtiota kisoissa: pelaajat voivat tulla siis joka puolelta Isoa-Britanniaa. Vuonna 2012 silloinen joukkueen päävalmentaja Hope Powell toivoi, että joukkue osallistuisi jatkossakin kesäolympialaisiin.http://www.bbc.co.uk/sport/0/olympics/19122916 BBC: Olympics football: Hope Powell wants GB team in Brazil in 2016 Iso-Britannia ei osallistunut vuoden 2016 kesäolympialaisten karsintoihin, mutta vuonna 2018 ilmoitettiin, että joukkue aikoo kilpailla vuoden 2020 kesäolympialaisissa. Britannian neljä jalkapalloliittoa sopivat keskenään yrittävänsä karsiutua Englannin maajoukkueen tuloksen perusteella. Kesäkuussa 2019 Englanti varmisti paikkansa kolmeen parhaan eurooppalaisen joukkueen joukossa naisten maailmanmestaruuskilpailuissa 2019, ja täten lunasti Isolle-Britannialle paikan vuoden 2020 kesäolympialaisiin. ==Lähteet== Luokka:Naisten jalkapallomaajoukkueet Luokka:Yhdistyneen kuningaskunnan jalkapallo
Command Performance

Command Performance on vuonna 2009 suoraan DVD:lle julkaistu yhdysvaltalainen toimintaelokuva, jonka ohjasi ja käsikirjoitti Dolph Lundgren.Command Performance rottentomatoes.com Viitattu 19.6.2017 ==Juoni== Moskovassa järjestetään hyväntekeväisyyskonsertti, jossa esiintyvät muun muassa amerikkalainen poptähti Venus, sekä hevimetalliyhtye. Venäläiset terroristit hyökkäävät konserttiin, jossa he ottavat Venäjän presidentin ja hänen perheensä panttivangeiksi. Hevimetalliyhtyeen rumpali Joe ja FSB-agentti päättävät tehdä yhteistyötä pelastaakseen presidentin. ==Näyttelijät== ==Aiheesta muualla== * Elokuvan arvostelu leffatykissä ==Lähteet== Luokka:Vuoden 2009 yhdysvaltalaiset elokuvat Luokka:Yhdysvaltalaiset toimintaelokuvat Luokka:Suoraan videolle julkaistut elokuvat Luokka:Dolph Lundgren
Runar Björkman

Runar Sven Björkman (29. huhtikuuta 1911 Uusikaarlepyy – 22. syyskuuta 1941) oli suomalainen keihäänheittäjä. Hän sijoittui pronssille Kalevan Kisoissa 1939 keihäänheitossa tuloksella 69,02. Hän edusti vaasalaista IK Hellas Vasaa. Seuraavana vuonna Välirauhan kesänä 1940 häm oli kisan kuudes. Hän harrasti myös muita urheilulajeja, jonka pohjalta hän teki vuonna 1937 10-ottelussa nykypisteet 5721, joka oikeutti Suomen vuositilastossa kuudennelle sijalle. Ammatiltaan Björkman oli panttilainakonttorin johtaja Vaasassa. Björkman palveli jatkosodassa vänrikkinä JR 61:ssä, jossa haavoittui Syvärillä, ja kuoli 38. kenttäsairaalassa syksyllä 1941http://kronos.narc.fi/menehtyneet/index.php?id=282269&raportti;=1. == Lähteet == * Arponen, Antti O. & Kasila, Markku & Peltola, Vesa-Matti: He antoivat kaikkensa. Viime sodissa menehtyneet suomalaiset mestariurheilijat. Kustannusosakeyhtiö Auditorium. 2014. ISBN 978-952-7043-03-5. * ===Viitteet=== Luokka:Suomalaiset keihäänheittäjät Luokka:Suomalaiset yleisurheilun moniottelijat Luokka:Vuonna 1911 syntyneet Luokka:Vuonna 1941 kuolleet Luokka:Suomalaiset toisessa maailmansodassa kaatuneet
Risto Pohjanheimo

Risto Pohjanheimo (11. syyskuuta 1917 – 19. helmikuuta 1989) oli suomalainen keihäänheittäjä, joka sijoittui hopealle Kalevan kisoissa 1944 Helsingissä tuloksella 65,35 ja pronssille Kalevan kisoissa 1945 Turussa tuloksella 65,91. Hänen ennätyksensä oli 67,82 vuodelta 1947. Hän edusti Tampereen Pyrintöä. == Lähteet == Luokka:Suomalaiset keihäänheittäjät Luokka:Vuonna 1917 syntyneet Luokka:Vuonna 1989 kuolleet
Kamerunin naisten jalkapallomaajoukkue

Kamerunin naisten jalkapallomaajoukkue edustaa Kamerunia naisten jalkapallon maaotteluissa. Joukkuetta halinnoi Kamerunin jalkapalloliitto ja se pelasi ensimmäisen ottelunsa vuonna 1991. Joukkueen parhaita saavutuksia ovat neljä hopeaa ja kolme pronssia naisten Afrikan-mestaruuskilpailuista, paikka Lontoon olympiakisoissa vuonna 2012 sekä neljännesvälieräpaikka vuosien 2015 ja 2019 MM-kilpailuissa. Lontoon olympiakisoissa 2012 Kamerun hävisi kaikki kolme otteluaan: Brasilialle 0–5, Isolle-Britannialle 0–3 ja Uudelle-Seelannille 1–3. Kamerunin ainoan maalin teki Gabrielle Onguene. Vuoden 2015 MM- kilpailuissa Kanadassa Kamerun voitti alkulohkossaan Ecuadorin 6–0 ja Sveitsin 2–1 sekä hävisi hallitsevalle maailmanmestarille Japanille 1–2. Kamerun pääsi lohkonsa kakkosena neljännesvälieriin, joissa se hävisi Kiinalle 0–1. Kamerunin paras maalintekijä oli Gaëlle Enganamouit, joka teki kolme maalia ottelussa Ecuadoria vastaan. Joukkueen valmentajana toimi Enow Ngachu. Vuoden 2019 MM-kilpailuissa Ranskassa Kamerun hävisi alkulohkossaan Kanadalle 0–1 ja Alankomaille 1–3 sekä voitti Uuden-Seelannin 2–1. Kamerun pääsi lohkokolmosten vertailun tuloksena neljännesvälieriin, joissa se hävisi Englannlle 0–3. Kamerunin maaleista Ajara Nchout teki kaksi ja Gabrielle Onguéné yhden. Joukkueen valmentajana toimi Alain Djeumfa. == Lähteet == Luokka:Naisten jalkapallomaajoukkueet Luokka:Kamerunin jalkapallo
Boutros Gemayel

Boutros Gemayel (29. kesäkuuta 1932 – 21. elokuuta 2021) oli libanonilainen maroniitteihin kuuluva katolinen arkkipiispa. Hänet vihittiin papiksi Kyproksen (Cipro) arkkieparkiaan 12. huhtikuuta 1959 ja nimitettiin sen johtoon 11. kesäkuuta 1988. Piispaksi vihkiminen seurasi 11. syyskuuta. Pääkonsekraattorina toimi Nasrallah Pierre Sfeir, jota avustivat Elie Farah ja Joseph Mohsen Béchara.Catholic-Hierarchy.org: Archbishop Boutros Gemayel Gemayel jäi eläkkeelle 6. kesäkuuta 2008. == Lähteet == Luokka:Libanonilaiset papit Luokka:Katoliset arkkipiispat Luokka:Vuonna 1932 syntyneet Luokka:Vuonna 2021 kuolleet
Samir Nassar

Samir Nassar (s. 5. heinäkuuta 1950) on syyrialainen maroniitteihin kuuluva katolinen arkkipiispa. Hänet vihittiin papiksi Damasin arkkieparkiaan 17. elokuuta 1980 ja nimitettiin sen johtoon 10. kesäkuuta 2006. Valinta vahvistettiin 14. lokakuuta, ja piispaksi vihkiminen seurasi 26. marraskuuta. Pääkonsekraattorina toimi Nasrallah Pierre Sfeir, jota avustivat Paul Youssef Matar ja Joseph Mahfouz.Catholic-Hierarchy.org: Archbishop Samir Nassar == Lähteet == Luokka:Syyrialaiset henkilöt Luokka:Katoliset arkkipiispat Luokka:Vuonna 1950 syntyneet Luokka:Elävät henkilöt
Erkki Autonen

Erkki Autonen (13. toukokuuta 1914 Mänttä – 3. maaliskuuta 1977) oli suomalainen keihäänheittäjä, joka edusti Mäntän Valoa. Hänen saavutuksiinsa kuuluu muun muassa Antwerpenin työläisolympialaisten voitto 1937Hentilä, Seppo: ”Siniristilippu punaisissa olympialaisissa” Esitelmä XI Suomalaisilla historiapäivillä. Viitattu 25.5.2015. tuloksella 64,38 ja vuoden 1944 Kalevan kisojen pronssimitali tuloksella 64,70. Autosen vuonna 1939 tekemä ennätysheitto 76,36 oli kauden tilastoissa maailman toiseksi paras tulos.http://trackfield.brinkster.net/Top10Yearly.asp?Year=1939-1939&EventCode;=MF8&P;=F Vuonna 1940 hän oli maailmantilastossa neljäntenä tuloksellaan 72,97. Tuolloin suomalaisten hallussa oli maailman kuusi parasta heittoa.http://trackfield.brinkster.net/Top10Yearly.asp?Year=1940-1940&EventCode;=MF8&P;=F == Kausien parhaat heitot == * 1939 76,36 Mänttä 17.9. * 1945 67,87 Tukholma 22.8. == Lähteet == == Aiheesta muualla == * Luokka:Suomalaiset keihäänheittäjät Luokka:Työläisolympialaisten voittajat Luokka:Vuonna 1914 syntyneet Luokka: Vuonna 1977 kuolleet
Edgar Madi

Edgar Madi (s. 23. maaliskuuta 1956) on libanonilainen maroniitteihin kuuluva katolinen piispa. Hänet vihittiin papiksi Beirutin arkkieparkiaan 14. elokuuta 1983 ja nimitettiin Nossa Senhora do Líbano em São Paulon eparkian johtoon Brasiliaan 14. lokakuuta 2006. Piispaksi vihkiminen seurasi 26. marraskuuta. Pääkonsekraattorina toimi Nasrallah Pierre Sfeir, jota avustivat Paul Youssef Matar ja Joseph Mahfouz. Madi asetettiin virkaansa 10. joulukuuta.Catholic- Hierarchy.org: Bishop Edgar Madi Madi on São Paulon kunniakaupunkilainen.Bishop Edgar Madi an honorary citizen of Sao Paulo == Lähteet == Luokka:Libanonilaiset papit Luokka:Katoliset piispat Luokka:Vuonna 1956 syntyneet Luokka:Elävät henkilöt
Kolumbian naisten jalkapallomaajoukkue

Kolumbian naisten jalkapallomaajoukkue edustaa Kolumbiaa naisten jalkapallon maaotteluissa. Joukkue pelasi ensimmäisen ottelunsa vuonna 1998. Parhaimpia saavutuksia ovat neljännesvälieräpaikka vuoden 2015 MM-kilpailuissa sekä toinen sija Etelä-Amerikan mestaruuskilpailuissa vuosina 2010 ja 2014. Kolumbia pelasi Lontoon olympiakisoissa 2012 ja on varmistanut paikkansa myös Rio de Janeiron olympiakisoihin 2016. Kolumbia esiintyi ensimmäisen kerran MM- kilpailuissa vuonna 2011, jolloin se hävisi Ruotsille 0–1 ja Yhdysvalloille 0–3 sekä pelasi Pohjois-Korean kanssa tasapelin 0–0. Neljä vuotta myöhemmin Kanadan MM-kilpailuissa se voitti alkulohkossaan Ranskan 2–0, pelasi Meksikon kanssa tasan 1–1 ja hävisi Englannille 1–2. Se pääsi parhaana lohkokolmosena neljännesvälieriin, joissa se hävisi Yhdysvalloille 0–2. Joukkueen paras maalintekijä oli kaksi maalia tehnyt Lady Andrade. Lontoon olympiakisoissa 2012 Kolumbia hävisi kaikki kolme otteluaan. Pohjois-Korea voitti maalein 0–2, Yhdysvallat 0–3 ja Ranska 0–1. == Lähteet == Luokka:Kolumbian jalkapallo Luokka:Naisten jalkapallomaajoukkueet